บาทเปิด 31.19 บาทต่อดอลลาร์ แข็งค่า
เงินบาทเปิดตลาด 31.19 บาทต่อดอลลาร์ แข็งค่าตามภูมิภาค หลังตัวเลขเศรษฐกิจสหรัฐฯกดดอลลาร์อ่อน
7 พ.ค. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 31.19 บาท/ดอลลาร์ ปรับตัวแข็งค่าจากปิดตลาดวานนี้(6พค.) ที่ระดับ 31.23/25 บาท/ดอลลาร์ เนื่องจากดอลลาร์อ่อนค่าหลังนักลงทุนเปิดรับความเสี่ยงมากขึ้น จากการที่ตัวเลขการขอรับสวัสดิการว่างงานของสหรัฐออกมาดีเกินคาด โดยมีระดับต่ำสุดนับตั้งแต่เกิดวิกฤตโควิด-19 เมื่อต้นปี 63
"บาทเปิดตลาดเช้านี้บาทแข็งค่าตามภูมิภาค หลังตัวเลขขอรับสวัสดิการฯ ออกมาดีเกินคาด ทำให้นักลงทุนเปิดรับความเสี่ยงมากขึ้น โดยราคาทองปรับตัวเพิ่มขึ้นกว่า 30 ดอลลาร์" นักบริหารเงิน กล่าว นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 31.15 - 31.30 บาท/ดอลลาร์